CELEX: 62012TN0084
Language: et
Date: 2012-01-31 00:00:00
Title: Kohtuasi T-84/12: 31. jaanuaril 2012 esitatud hagi — Uspaskich versus parlament

28.4.2012   
            
            
               ET
            
            
               Euroopa Liidu Teataja
            
            
               C 126/19
            
         31. jaanuaril 2012 esitatud hagi — Uspaskich versus parlament
   (Kohtuasi T-84/12)
   2012/C 126/38
   Kohtumenetluse keel: leedu
   
      Pooled
   
   
      Hageja: Viktor Uspaskich (Kėdainiai, Leedu) (esindaja: advokaat Aivaras Raišutis)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi 1. detsembri 2011. aasta otsus nr P7_TA(2011)0541, mis puudutab hageja puutumatuse kaitsmise taotlust;
            
         
               —
            
            
               rahuldada hageja 11. aprilli 2011. aasta taotlus vaadata üle riigi peaprokuröri esitatud puutumatuse äravõtmise taotlus;
            
         
               —
            
            
               kaitsta hageja puutumatust;
            
         
               —
            
            
               maksta hagejale kahju hüvitamiseks 10 000 eurot;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   Esimene väite kohaselt on rikutud õigust vaadata üle varasem otsus juhul, kui ilmnevad uued asjaolud, millest tekib fumus persecutionis’e presumptsioon.
   Teise väite kohaselt on rikutud õigust taotluse erapooletule läbivaatamisele, kuna sama isik on määratud ettekandjaks teises kohtuasjas, mis puudutab puutumatuse kaitsmist.
   Kolmanda väite kohaselt on rikutud kaitseõigusi ja õigust õiglasele kohtupidamisele.
   Neljas väide, mis puudutab Euroopa Liidu privileegide ja immuniteetide protokolli artikli 9 esimese lõigu punkti a rikkumist, tugineb asjaolule, et Euroopa Parlament on võtnud vastu vaidlustatud otsuse ebaõigel õiguslikul alusel ja on rikkunud selle protokolli artikli 9 esimese lõigu punkti a, kuna tugines Leedu põhiseaduse artikli 62 esimese ja teise lõigu ilmselgelt ebaõigele tõlgendusele.
   Viienda väite kohaselt on ebaõigesti hinnatud fumus persecutionis’t. Hageja väitel hindas Euroopa Parlament ebaõigesti oma varasemate puutumatust käsitlevate otsuste siduvat olemust ja fumus’e mõistet ning keeldus uurimast fumus persecutionis’ega seoses hageja argumente, mille alusel tuleks teda tunnustada poliitilise tagakiusamise ohvrina.